Държавен вестник, бр. 76, 2010 г., стр. 50

СТР.  50	
Д Ъ Р Ж А В Е Н  В Е С Т Н И К 	
БРОЙ  76
МИНИСТЕРСТВО НА 
ЗЕМЕДЕЛИЕТО И ХРАНИТЕ
Наредба за изменение и допълнение на Наредба 
№ 1 от 2009 г. за условията и реда за предос­
тавяне на финансова помощ по Национална 
програма за подпомагане на лозаро-винарския 
сектор 2008/2009 – 2013/2014 г. (обн., ДВ, 
бр. 10 от 2009 г.; изм., бр. 62 от 2010 г.)
§ 1. В чл. 1 думите „Регламент (ЕО) 
№ 479/2008 на Съвета, публикуван в Официален 
вестник № L 148 от 6.VI.2008 г., и Регламент 
(ЕО) № 555/2008 на Комисията, публикуван в 
ОВ № L 170 от 30.VI.2008 г.“ се заменят с „Регла­
мент (ЕО) № 1234/2007 на Съвета, публикуван 
в Официален вестник № L 148 от 6.VI.2008 г., 
и Регламент (ЕО) № 555/2008 на Комисията, 
публикуван в ОВ № L 170 от 30.VI.2008 г.“.
§ 2. В чл. 2 се правят следните изменения 
и допълнения:
1. В ал. 1 т. 3 се изменя така:
„3. подобряване на методите и технологиите 
за управление на лозарското стопанство чрез:
а) увеличаване броя на лозите в хектар;
б) смяна на формировката със или без смяна 
на подпорната конструкция;
в) изграждане на подпорна конструкция при 
новосъздадени лозови насаждения;
г) изграждане на съоръжения за защита от 
щети, нанасяни от диви животни;
д) изграждане на съоръжения за защита от 
щети, нанасяни от птици;
е) изграждане на противоерозионни съо­
ръжения:
аа) изграждане на противоерозионна агро­
техника (оттокозадържащи и оттокоотвеждащи 
бразди и/или колектори, затревени или не);
бб) изграждане на подземни колектори за 
дренаж (отводняване);
вв) изграждане на шахти и канали, отвод­
няване (изработване, почистване и оформяне 
на изкопи за траншеи за дренажните тръби, 
полагане на дренажни тръби);
гг) изграждане или реконструкция на тераси;
ж) изграждане на хидромелиоративни съ­
оръжения – система за капково напояване.“
2. Създава се ал. 4:
„(4) Изграждането на съоръжения за защита 
от щети, нанасяни от диви животни, и изграж­
дането на съоръжения за защита от птици се 
подпомагат само като съпътстваща дейност на 
дейностите по чл. 2, ал. 1, т. 1 и 2.“
§ 3. В чл. 3 се правят следните изменения 
и допълнения:
1. В ал. 1:
а) в т. 2 текстът след запетаята се заличава;
б) в т. 3 след абревиатурата „ЗВСН“ се до­
бавя „за предходната година“;
в) т. 4 се изменя така: 
„4. нямат изискуеми задължения към ДФ 
„Земеделие“;“
г)  т. 5 се отменя.
2. Алинеи 2 и 3 се отменят.
3. В ал. 4  се създават т. 3 и 4:
„3. с издаден Акт за презасаждане – в случай 
на подпомагане по чл. 2, ал. 1, т. 2 и т. 3, бук­
ва „а“ на изкоренени към настоящия момент 
лозови насаждения;
4. с предоставено право на присаждане с 
цел смяна на сортовия състав на лозовите на­
саждения – в случай на подпомагане по чл. 2, 
ал. 1, т. 1.“
4. Създават се ал. 5 и 6:
„(5) На подпомагане по чл. 3, ал. 4, т. 1 
подлежат само проекти, включващи дейности 
по чл. 2, ал. 1, т. 3 с изключение на букви „а“ 
и „б“.
(6) Финансова помощ не се предоставя  за: 
1. разходи по закупуване на оборудване и 
съоръжение втора употреба;
2. данък добавена стойност (ДДС), с из­
ключение на невъзстановим ДДС, когато е 
поет действително и окончателно от кандида­
ти, различни от лицата, освободени от данък 
съгласно чл. 3, ал. 5 ЗДДС;
3. лизинг;
4. оперативни разходи, включително разходи 
за поддръжка, наеми, застраховка (с изключение 
на тези по чл. 8, ал. 1);
5. банкови такси, разходи за гаранции, из­
плащане и рефинансиране на лихви;
6. принос в натура;
7. плащане в брой (с изключение на разходи 
за трудови възнаграждения, пряко свързани с 
осъществяването на инвестиционния проект);
8. разходи, извършени преди подписване на 
договора с ДФЗ – РА;
9. хонорар за консултантски услуги, разходи 
за управление на проекта;
10. закупуване на стопански инвентар, сел­
скостопанска техника, транспортни средства;
11. закупуване на консумативи и/или мате­
риали, които не се използват  при обичайните 
агротехнически практики.“
§ 4. Създава се чл. 3а:
„Чл. 3а. (1) Лицата по чл. 2, ал. 1, т. 2 имат 
право на обезщетение за загуба на доход, 
вследствие прилагането на мярката, в една от 
следните форми:
1. разрешение от ИАЛВ за едновременно 
отглеждане на стари и нови лозови насажде­
ния за определен период от време (право на 
отложено изкореняване), който не надвишава 
3 години, до края на преходния режим за пра­
вата на засаждане;
2. парично обезщетение, изчислено на база 
3 декларации за произведено гроздe.
(2) Правото на отложено изкореняване по 
ал. 1, т. 1 се урежда с указания, утвърдени от 
министъра на земеделието и храните.
(3) Размерът на обезщетението по ал. 1, 
т. 2 се определя със заповед на министъра на 
земеделието и храните.“
§ 5. В чл. 4 се правят следните изменения: